KQWUOn rakkoo hammaataa yeroo ammaa ummanni Oromoo keessa galee jiru dhuma itti gochuuf qorannoo gaggeessee ture irratti hundaa’udhaan Qeerroo waliin ta’uun Amajjii 22, 2012 labsii Waamicha Warraaqsaa gamtaadhan labsuun ni yaadatama. Waamicha qabsoo taasifame kanaaf owwaannaan ummanni keenya taasisuu eegale haalan kan nu onnachiisee fi jajjabeessaa ta’uu ibsaa Warraaqsa eegalame kana sadarkaa olaanatti ol guddisudhaan mootummaa Wayyaanee foon ummata keenyaa fixxee lafee nu qorqaa jirtu hundeen ofirraa fonqolchuuf ummanni keenya tumsa eegale cimsee akka itti fufu ammas irra deebinee Waamicha dhageessifanna.